கேள்வி: அம்மன்கிளி முருகதாஸ் - பல்கலைக்கழகப் பணி பற்றி நீங்கள் என்ன அறிந்துள்ளீர்கள்?
பதில்: அம்மன்கிளி முருகதாஸ் இளங்கலைப்பட்டப்படிப்பின் பின்னர் யாழ்ப்பாணப்பல்கலைக்கழகத்தின் தமிழ்த்துறை மற்றும் நுண்கலைத்துறையில் தற்காலிக விரிவுரையாளராகவும் யாழ்/ சுண்டிக்குளி மகளிர் கல்லூரியில் க. பொ. த உயர்தர மாணவிகளுக்கு தமிழ் மற்றும் நாடகமும் அரங்கியலும் பாடங்களை கற்பிக்கும் ஆசிரியராகவும் பணியாற்றினார். 1992 ஆம் ஆண்டு கிழக்குப் பல்கலைக்கழகம், இலங்கை, இலங்கை யின் தமிழ்துறையில் விரிவுரையாளராக இணைந்துகொண்டார். 1999 இல் முனைவர் பட்டத்தினைப் பெற்ற பிறகு, அவர் கிழக்குப் பல்கலைக்கழகத்தின் தமிழ்த் துறையில் சிரேஷ்ட விரிவுரையாளராகப் பதவி உயர்வு பெற்றார். 2001 ஆம் ஆண்டு கிழக்குப் பல்கலைக்கழகத்தின் மொழியியல் துறைத் தலைவராகப் பொறுப்பேற்றார். அதே ஆண்டு செப்டம்பர் மாதம் முதல் 2004 ஆம் ஆண்டு செப்டம்பர் மாதம் வரை கிழக்குப் பல்கலைக்கழகம், இலங்கை கலை கலாசார பீடத்தின் பீடாதிபதியாகவும் கடமையாற்றினார். இந்தக் காலப்பகுதியிலேயே மட்டக்களப்பு சுவாமி விபுலானந்த இசை நடனக் கல்லூரியானது சுவாமி விபுலானந்த அழகியல் கற்கைகள் நிறுவகம் மாற்றப்பட்டு கிழக்குப் பல்கலைக்கழகத்துடன் இணைக்கப்பட்டது குறிப்பிடத்தக்கது. இதே நிறுவகத்தின் பதில் பணிப்பாளராக 2015 ஏப்ரல் முதல் டிசம்பர் வரையும் பின்னர் 2019 முதல் 2021 வரையும் பணியாற்றினார். Faculty of Arts and Culture|website=www.fac.esn.ac.lk|access-date=2025-07-17}} தனது பணிக்காலத்தில் பலமுறை பல்கலைக்கழகத்தின் பதில் துணைவேந்தராகவும் கடமையாற்றினார். பல்கலைக்கழகத்தில் பணிபுரிந்த காலத்தில் பல்வேறு துறைகளின் தலைவராகவும், பதில் தலைவராகவும், பல்கலைக்கழக பேரவை மற்றும் மூதவை உறுப்பினராகவும் பல்வேறு உபகுழுக்களின் உறுப்பினராகவும் இணைப்பாளராகவும் கடமையாற்றினார். அதே பல்கலைக்கழகத்தில் 2016 ஆம் ஆண்டு முதல் தமிழ்த் துறையின் சிரேஷ்ட பேராசிரியராகப் பதவி உயர்வு பெற்றார். கிழக்குப் பல்கலைக்கழகத்தில் பல்வேறு பதவிகளையும் வகித்து, 2021 ஆம் ஆண்டு பல்கலைக்கழக சேவையிலிருந்து ஓய்வு பெற்றார். பல்கலைக்கழகச் சேவையில் அவர் ஆற்றிய பணிகளுக்காக, ஓய்வுபெற்ற பின்னர் அவர் பல்கலைக்கழகத்தின் தமிழ்த் துறையின் முதலாவது தகைசால் ஓய்வுநிலைப் பேராசிரியராக நியமிக்கப்பட்டு, இன்றுவரை அப்பதவியில் தொடர்கிறார்.